കരുവന്നൂര് ബാങ്ക് തട്ടിപ്പ് സി.ബി.ഐ. അന്വേഷിക്കേണ്ടതല്ലേ ? സര്ക്കാരിനോടു ഹൈക്കോടതി കൊച്ചി: കരുവന്നൂര് സഹകരണബാങ്ക് തട്ടിപ്പ് സി.ബി.ഐ. അനേ്വഷിക്കേണ്ട കേസല്ലേ എന്നു ഹൈക്കോടതി. ശതകോടികളുടെ ക്രമക്കേടു നടന്ന സംഭവത്തില് സി.ബി.ഐയുടെയും ഇ.ഡിയുടെയും അന്വേഷണം ആവശ്യപ്പെടുന്ന ഹര്ജി കേള്ക്കുമ്ബോഴായിരുന്നു സംസ്ഥാന സര്ക്കാരിനോടു ഹൈക്കോടതിയുടെ ചോദ്യം. കേസ് ഒരാഴ്ചയ്ക്കു ശേഷം വീണ്ടും പരിഗണിക്കും. കരുവന്നൂര് ബാങ്കിലെ മുന് ജീവനക്കാരനായ തൃശൂര് സ്വദേശി എം.വി. സുരേഷാണു ഹര്ജിക്കാരന്. ക്രൈംബ്രാഞ്ച് അനേ്വഷിക്കുന്ന കേസില് ഇ.ഡിയുടെ അനേ്വഷണവും നടക്കുന്നുണ്ടെന്നു സംസ്ഥാന സര്ക്കാര് കോടതിയെ അറിയിച്ചു. ഹര്ജിയിലെ എതിര്കക്ഷികളായ ഇ.ഡിക്കും സി.ബി.ഐക്കും നോട്ടീസ് അയയ്ക്കാന് ഹൈക്കോടതി നിര്ദേശിച്ചു. നിലവില് നടക്കുന്ന അന്വേഷണം സംബന്ധിച്ച് സത്യവാങ്മൂലം സമര്പ്പിക്കാമെന്നും സമയം വേണമെന്നും സര്ക്കാര് കോടതിയില് പറഞ്ഞു. 300 കോടിയോളം രൂപയുടെ അഴിമതിയാണ് ആരോപിക്കപ്പെടുന്നത്. തട്ടിപ്പിലൂടെ പ്രതികള് സമ്ബാദിച്ച പണം രാജ്യവിരുദ്ധ പ്രവര്ത്തനങ്ങള്ക്കു പോലും ഉപയോഗിച്ചിട്ടുണ്ടാകാമെന്നു ഹര്ജിക്കാരന് ആരോപിച്ചു. സംസ്ഥാനം ഭരിക്കുന്ന പാര്ട്ടിയുടെ അണികളാണ് ബാങ്കിന്റെ ഡയറക്ടര് ബോര്ഡിലുള്ളതെന്നും അനേ്വഷണം കേന്ദ്ര ഏജന്സി അനേ്വഷിക്കേണ്ടത് അനിവാര്യമാണെന്നും ഹര്ജിയില് പറയുന്നു. സംസ്ഥാനത്തിനകത്തും പുറത്തും പ്രതികള് ഭൂമി വാങ്ങിക്കൂട്ടിയെന്നു കണ്ടെത്തിയിട്ടുണ്ട്. അഞ്ചു വര്ഷം തട്ടിപ്പു തുടര്ന്നിട്ടും സര്ക്കാര് നടപടി സ്വീകരിച്ചില്ല. ഭരിക്കുന്ന പാര്ട്ടിയിലെ അംഗങ്ങള് ഉള്പ്പെട്ട തട്ടിപ്പുകേസായതിനാല് അനേ്വഷണം ശരിയായ രീതിയില്ല. അനേ്വഷണ പുരോഗതി റിപ്പോര്ട്ട് വിളിച്ചു വരുത്തണമെന്നും ഹര്ജിക്കാരന് ആവശ്യപ്പെട്ടു.